Մի	ժամանակ	տիկին	Անուշ	Ղուլամյանի	ամուսնության	պատմությունը	մեծ	աղմուկ	էր	բարձրացրել	քաղաքում: Հարուստ կալվածատեր	և	քաղաքի	առաջին	մաղազիայի	տեր	Մնացական	Հաբեթյանի	դուստրը	սիրահարվել	էր	իր	հոր գործակատարի	վրա: Ծնողները, հարկավ	ընդդիմացել	էին	անհավասար	ամուսնությանը, բայց	մի	օր	Անուշը	չոքել	էր	մոր առջև	և	արտասուքն	աչքերին	մի	շատ	խորհրդավոր	խոստովանանք	արել: Մայրը	դստեր	անզգուշությունն	անհրաժեշտ	էր համարել	հաղորսել	մարդուն: Գոռոզ	կալվածատերը	սարսափել	էր, նախկին	գյուղացու	կատաղությամբ	բորբոքվել: Նա կանչել	էր	Անուշին	իր	սենյակը, նախատել, անվանել	էր «անառակ», ոմանց	ասելով, մինչև	անգամ	ծեծել: